Az irodagondnok jogintézményének bevezetése

1.
A kamarai nyilvántartás és az idei adatszolgáltatás adatai szerint jelenleg az 1553 könyvvizsgálói tevékenységet nem szüneteltető (aktív) tagsági jogállású kamarai tagból 537 fő egyéni vállalkozóként (is) folytatja a jogszabályi kötelezettségen alapuló könyvvizsgálói tevékenységét, míg az 1047könyvvizsgáló cégből 822 olyan társaság, amelynek a tevékenységében kizárólag egy aktív tagsági jogállású könyvvizsgáló működik közre. 

Az egyedül dolgozó könyvvizsgálók magas számára és a kamarai tagság átlag életkorára (61 év) tekintettel célszerűnek mutatkozik a helyettes könyvvizsgálóra vonatkozó szabályozást pontosítani és az ügyvédi törvény szerinti irodagondnok jogintézményéhez hasonló jogintézményt bevezetni a könyvvizsgálati megbízások teljesülésének biztosítása érdekében olyan esetben, amikor a megbízásért felelős könyvvizsgáló - tartós akadályoztatása vagy esetleges elhalálozása miatt - nem tud eleget tenni a megbízási szerződésben vállalt kötelezettségeinek; egyre gyakrabban áll elő ugyanis olyan helyzet, hogy a folyamatban lévő könyvvizsgálatot az adott vállalkozás állandó könyvvizsgálója megbetegedése vagy elhalálozása folytán már nem tudja befejezni, amely nehéz helyzetbe hozhatja a könyvvizsgálati kötelezettség alá eső cégeket.

A javasolt szabályozási koncepció szerint a számviteli törvény vonatkozó előírásai akként módosulnának, hogyaz állandó könyvvizsgálóként megválasztott könyvvizsgáló cég és természetes személy könyvvizsgáló egyaránt kijelölhet helyettes könyvvizsgálót (a hatályos törvényi szabályozás csak könyvvizsgáló cég esetében teszi ezt lehetővé) és nem a tartós távolléte, hanem a könyvvizsgálói tevékenységében való akadályoztatása, vagy a könyvvizsgálói tevékenység végzésére való jogosultság megszűnése esetére.
Előzőekkel párhuzamosan a kamarai törvény akként módosulna, hogy az egyéni vállalkozóként/megbízási jogviszonyban, vagy könyvvizsgáló cég egyedüli közreműködő könyvvizsgálójaként könyvvizsgálói tevékenységet végző kamarai tagoknál kötelező a helyettes könyvvizsgáló kijelölése. Amennyiben ez elmarad, akkor a kamara részéről irodagondnok kijelölésére kerül sor.

2.
Fentiekre tekintettel a számviteli törvény 155/B. § (1) bekezdését az alábbiak szerint javasoljuk módosítani (a módosítások dőlt betűtípussal és aláhúzással, áthúzással jelölve):

„155/B. § (1) Ha a megbízó legfőbb szerve könyvvizsgáló céget választ a könyvvizsgálói tevékenység ellátására, a A könyvvizsgálat elvégzéséért személyében felelős kamarai tag könyvvizsgáló helyettesítésére – annak könyvvizsgálói tevékenységében való akadályoztatása, vagy a könyvvizsgálói tevékenység végzésére való jogosultság megszűnése  tartós távolléte esetére - helyettes könyvvizsgáló is kijelölhető.
(2) Helyettes könyvvizsgáló csak kamarai tag könyvvizsgáló lehet, aki megfelel mindazon követelményeknek, amelyeknek a helyettesített könyvvizsgálónak is meg kellett felelnie a feladat ellátásához.
(3) A helyettes és a helyettesített könyvvizsgáló köteles együttműködni annak érdekében, hogy a megbízás tárgyát képező könyvvizsgálói tevékenység megfelelően kerüljön ellátásra.
(4) Helyettesítés esetén a könyvvizsgálói tevékenység ellátása során a helyettes könyvvizsgálót ugyanazon jogok illetik meg, és ugyanazon kötelezettségek terhelik, mint a helyettesített könyvvizsgálót.”

3.
Az 1. pontban részletezettekre figyelemmel a kamarai törvény IV. fejezetét (a kamarai tag könyvvizsgálóra és a könyvvizsgáló cégre vonatkozó közös szabályok) az alábbi IV/B. Fejezettel javasoljuk kiegészíteni:


IV/B. Fejezet

Az irodagondnok

67/F § (1) Az egyéni vállalkozóként, illetve megbízási jogviszonyban könyvvizsgálói tevékenységet végző kamarai tag könyvvizsgáló, illetve azon könyvvizsgáló cég, amelynek tevékenységében kizárólag egy kamarai tag könyvvizsgáló működik közre, köteles a számviteli törvény szerinti helyettes könyvvizsgálót kijelölni.
(2) A kamara felvételi bizottsága irodagondnokot jelöl ki a kamarai nyilvántartásba irodagondnoki tevékenység folytatására jogosultként bejegyzett kamarai tag könyvvizsgálók közül
a)  az (1) bekezdés szerinti kamarai tag könyvvizsgáló részére, ha a könyvvizsgálói tevékenysége folytatásában akadályoztatva van, vagy a könyvvizsgálói tevékenység végzésére való jogosultsága megszűnt és helyettes könyvvizsgáló kijelöléséről nem gondoskodott. 
b) az (1) bekezdés szerinti könyvvizsgáló cég részére, ha a könyvvizsgáló cég tevékenységében egyedül közreműködő kamarai tag könyvvizsgáló a könyvvizsgálói tevékenysége folytatásában akadályoztatva van, vagy a könyvvizsgálói tevékenység végzésére való jogosultsága megszűnt és a könyvvizsgáló cég helyettes könyvvizsgáló kijelöléséről nem gondoskodott. 
(3) Irodagondnoknak csak olyan kamarai tag könyvvizsgáló jelölhető ki, aki megfelel mindazon követelményeknek, amelyeknek a (2) bekezdés a) pontja szerinti könyvvizsgálónak, illetve a (2) bekezdés b) pontja szerinti – az adott könyvvizsgáló cég tevékenységében egyedül közreműködő – könyvvizsgálónak is meg kellett felelnie a feladat ellátásához. 
(4) Az irodagondnok biztosítja, hogy az (1) bekezdés szerinti kamarai tag könyvvizsgáló, könyvvizsgáló cég által elvállalt jogszabályi kötelezettségen alapuló könyvvizsgálói tevékenység a megbízások elvégzését és a független könyvvizsgálói jelentések kibocsátását is beleértve megfelelően kerüljön ellátásra. A könyvvizsgálói tevékenység ellátása során az irodagondnokot ugyanazon jogok illetik meg, és ugyanazon kötelezettségek terhelik, mint a helyettesített könyvvizsgálót, melynek érdekében a helyettesített könyvvizsgáló könyvvizsgálati dokumentációjába betekinthet.
(5) Az irodagondnok a tevékenységéért a kamarai szabályzatban meghatározott mértékű díjazásra jogosult, amelyet az, illetve annak a jogutódja köteles viselni, akinek a számára az irodagondnokot kijelölték. Amennyiben az irodagondnok díja behajthatatlan, azt a kamara viseli.
(5) Az irodagondnok kijelölését meg kell szüntetni, ha a kijelölés oka megszűnt.

67/F. § (1) A kamara felvételi bizottsága kérelemre felveszi az irodagondnokok kamarai nyilvántartásában azt a könyvvizsgálói tevékenységet nem szüneteltető tagsági jogállású kamarai tag könyvvizsgálót, aki megfelel az alábbi feltételeknek:
a) a nyilvántartásba vételét megelőzően megszerzett legalább hatéves szakmai gyakorlattal rendelkezik a jogszabályi kötelezettségen alapuló könyvvizsgálói tevékenység ellátásában,
b) a nyilvántartásba vételét megelőző hat éven belül fegyelmi eljárásban fegyelmi büntetést nem kapott,
c)  a jogszabályi kötelezettségen alapuló könyvvizsgálói tevékenysége tekintetében a nyilvántartásba vételét megelőzően lefolytatott legutolsó minőségellenőrzéssel, kamarai minőségellenőrzéssel összefüggésben nem került sor intézkedések alkalmazására.
(2) A felvételi bizottság az irodagondnokot törli a nyilvántartásból, ha
a) azt az irodagondnok kéri,
b) az irodagondnok a nyilvántartásba vételi követelményeknek a továbbiakban már nem felel meg,
c) az irodagondnok elhalálozott.
(3) A kamara az irodagondnokok kamarai nyilvántartásával, kirendelésével, tevékenységével és díjazásával kapcsolatos részletes szabályokat az irodagondnoki szabályzatában határozza meg.

 4.
A kamarai törvény kamarai tag könyvvizsgálók és könyvvizsgáló cégek nyilvántartását szabályozó rendelkezéseit az alábbiakkal javasoljuk kiegészíteni (a módosítások dőlt betűtípussal és aláhúzással, áthúzással jelölve)::
33. § (1) A kamarai tag könyvvizsgálók nyilvántartása – az egyes kamarai tagokra vonatkozóan – a következő adatokat tartalmazza:
u) * minden helyettes könyvvizsgáló neve és nyilvántartási száma,
ü) a kijelölt irodagondnok neve és nyilvántartási száma.
(4) *  Az (1) bekezdés a), b), c), f), h), i), j), n), o), p), q) és t), u) és ü) pontjában, valamint a (2) bekezdésben foglaltak közérdekből nyilvános adatok, azokról bárki tájékoztatást kaphat.

44. § (1) A könyvvizsgáló cégek nyilvántartása – az egyes könyvvizsgáló cégekre vonatkozóan – a következő adatokat tartalmazza:
t) *  minden helyettes könyvvizsgáló neve és nyilvántartási száma,
u) a kijelölt irodagondnok neve és nyilvántartási száma.

